CELEX: C2005/057/30
Language: lt
Date: 2005-03-05 00:00:00
Title: Byla C-518/04 Europos Bendrijų Komisijos 2004 m. gruodžio 21 d. pareikštas ieškinys Graikijos Respublikai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/15
            
         Europos Bendrijų Komisijos 2004 m. gruodžio 21 d. pareikštas ieškinys Graikijos Respublikai
   (Byla C-518/04)
   (2005/C 57/30)
   Proceso kalba: graikų
   2004 m. gruodžio 21 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos teisės patarėjo Michel Van Beek ir Komisijos teisinės tarnybos nario Minas Konstantinidis, ieškinys Graikijos Respublikai.
   Ieškovė Teisingumo Teismo prašo:
   
               —
            
            
               pripažinti, kad Graikijos Respublika neįvykdė savo įsipareigojimų pagal 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos (1) 12 straipsnio 1 dalies b ir d punktus, nesiimdama reikiamų priemonių sukurti ir taikyti efektyvią griežtos Šveizerio angių (Vipera schweizeri) apsaugos sistemą Milo saloje, siekiant išvengti tyčinio rūšies trikdymo, ypač jos perėjimo, jauniklių auginimo ir žiemos miego metu, ir jos perėjimo ar poilsio vietų pažeidimo ar naikinimo;
            
         
               —
            
            
               priteisti iš Graikijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos tikslas yra prisidėti prie biologinės įvairovės išsaugojimo, saugant natūralias buveines ir laukinę fauną bei florą europinėje valstybių narių, kurioms taikoma Sutartis, teritorijoje.
   Komisijos ieškinys yra susijęs su tuo, kad Graikijos Respublikos vyriausybė nesukūrė ir netaikė griežtos roplių rūšies Vipera schweizeri apsaugos sistemos Milo saloje.
   Komisija Teisingumo Teismo prašo pripažinti, kad nesiimdama reikiamų priemonių sukurti ir taikyti efektyvią griežtos angių Vipera schweizeri apsaugos sistemą Milo saloje, siekiant išvengti tyčinio rūšies trikdymo, ypač jos perėjimo, jauniklių auginimo ir žiemos miego metu, ir jos perėjimo ar poilsio vietų pažeidimo ar naikinimo, Graikijos Respublika neįvykdė savo įsipareigojimų pagal Direktyvos 92/43/EEB dėl natūralių buveinių ir laukinės faunos bei floros apsaugos 12 straipsnio 1 dalies b ir d punktus.
   
      (1)  OL L 206, 1992 7 22, p. 7.